stanford-oval/wikipedia huggingface dataset:
Armas Pietarinen

Armas Rainer Pietarinen (23. toukokuuta 1921 Rääkkylä – 4. huhtikuuta 2002 Joensuu) oli suomalainen opettaja ja kirjailija.
Pietarinen toimi Hypönniemen kansakoulunopettajana vuosina 1955–1967 Rääkkylässä. Vuodesta 1967 vuoteen 1977 hän toimi Joensuun Kanervalan koululla sekä kansakoulunopettajana että peruskoulunopettajana.
Teokset "Valter Santala, kotiutettu" ja "Suljetuin ovin" ovat syntyneet Pietarisen Rääkkylässä oloaikana. Esikoisteokseen on ollut vaikuttamassa omakohtaisesti koettu sota. Myös "Nahkakypärien laulut" teoksessa on aineksia elävästä elämästä. Gummerruksen laatimassa selonteossa "Kirjailijat keskellämme" kulttuuritapahtumassa Joensuussa 7–9.4.1972 on mainittu Juhani Niemen Helsingin Sanomissa kirjoittama arvostelu teoksesta "Nahkakypärien laulu", jossa arvostelija toteaa, että "Pietarisen keskeinen teema on tämän päivän hyvinvoinnin ja normien väljentymisen sekä sodan tiukan yhdenmukaisuuden ristiriita".
Pietarinen kirjoitti eläkevuosinaan kirjallisuusarvosteluja Karjalainen lehteen ja asui Kanervalassa elämänsä loppuun asti. Pietarisen puoliso oli pienviljelijä Katri Sisko Ilona Pietarinen (kuollut 2013), joka myös toimi kirjallisuusarvostelijana.
Teoksia

Valter Santala, kotiutettu : romaani. Gummerus 1960
Suljetuin ovin : romaani. Gummerus 1968
Nahkakypärien laulut. Gummerus 1971
mukana myös teoksessa Siluetti : proosaa ja runoa ; toim. Jouko Puhakka, Jaakko Korjus ja Jorma Orelma. Ukri 1971
Palkinnot

Pohjois-Karjalan läänin taidetoimikunnan taidepalkinto 1972
Augustan piirikunta

Augustan piirikunta (engl. Augusta County) on Yhdysvaltojen Virginian osavaltiossa sijaitseva piirikunta. Sen väkiluku oli 75 558 vuonna 2019. Piirikunnan väkiluvultaan suurin kunta on Stuarts Draft. Piirikunta perustettiin vuonna 1738.
Aiheesta muualla

Kuvia tai muita tiedostoja aiheesta Augustan piirikunta Wikimedia Commonsissa
Aviapolis Studios

| Aviapolis Studios |
| --- | --- |
Osoite:  Tikkurilantie, Vantaa
Rakennustyyppi:  monikäyttöareena, studiotalo, toimisto
Valmistumisvuosi:  ei rakenneta
Suunnittelija:  Aviapolis Studios Oy
Kerrosala:  42 175 m²
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Aviapolis Studios oli Vantaan Veromieheen suunniteltu viihde- ja media-alan monitoimikeskus, joka oli tarkoitus rakentaa Aviapoliksen rautatieaseman eteläpuolelle. Monitoimikeskuksen oli tarkoitus parantaa televisiotuotantojen, pelialan tapahtumien ja suurten yleisötapahtumien tarjontaa.
Ensimmäisen vaiheen rakennustyöt oli tarkoitus aloittaa syksyllä 2017, ja 20 000 m² kokoisen osan oli määrä valmistua vuonna 2018. Kokonaisuudessaan rakennus olisi ollut 42 175 neliömetriä. Aviapolis Studios Oy:n hallituksen puheenjohtajana toimi Mikko Leppilampi. Leppilammen mukaan hanke kariutui, kun valtio myi Lentoasemakiinteistöt Oyj:n, joka oli maanomistaja ja hankkeen potentiaalinen rahoittaja.
Aiheesta muualla

Havainnekuva
Aviasud Engineering

Aviasud Engineering oli ranskalainen komposiittirakenteisten ultrakeveiden lentokoneiden valmistaja.
Aviasud Engineeringin valmistamat lentokoneet

Aviasud Sirocco, vuodesta 1983 lähtien
Aviasud Mistral, vuodesta 1985 lähtien
Aviasud Albatros, AE 209 vuodesta 1991 lähtien
Apache Spark

| Spark |
| --- | --- |


Kehittäjä:  Apache Software Foundation
Kehityshistoria
Vakaa versio:  3.5.2 (6. elokuuta 2024)
Tiedot
Ohjelmointikielet:  Scala, Java, Python, R, SQL ja Java Database Connectivity
Lisenssi:  Apache-lisenssi, versio 2.0 ja BSD-lisenssi
Aiheesta muualla
Verkkosivusto
Versiohallinta
Spark on Apache Software Foundationin avoimen lähdekoodin ohjelmisto yleiskäyttöiseen klusteripohjaiseen laskentaan.
Spark laajentaa ja yleistää MapReducen käyttöä ns. Big data käytössä ja mahdollistaa laajemman eri muotoisten tietolähteiden käytön (esimerkiksi tekstitiedostot ja SQL-kyselyt).
Spark tarjoaa ohjelmointirajapinnat muun muassa Java, Python, R ja Scala -kielille ja sitä voidaan käyttää Apache Hadoop ja Apache Mesos -klustereissa. Spark on usein mukana Hadoopin kanssa, mutta on korvannut MapReducen käytön nopeusedun vuoksi.
Spark käyttää välimuistina RAM-muistia eikä tiedostojärjestelmää kuten Hadoop, minkä ansiosta Sparkilla on mahdollista käsitellä tapauksia, joita Hadoopilla ei voi. Pienissä kuormituksissa Spark voi olla sata kertaa nopeampi.
Kirjallisuutta

Karau, Holden & Konwinski, Andy & Wendell, Patrick & Zaharia, Matei: Learning Spark.  O'Reilly.  ISBN 978-1-449-35862-4.
Aiheesta muualla

Apache Spark Projektin kotisivut (englanniksi)
Bad to the Bone

| ”Bad to the Bone” George Thorogood & the Destroyers |
| --- | --- | --- |

Singlen tiedot
 Albumilta: Bad to the Bone
 B-puoli: ”No Particular Place to Go”
 Julkaistu: 17. syyskuuta 1982
 Formaatti: 7" vinyyli
 Tekijä(t): George Thorogood
 Tuottaja(t): The Delaware Destroyers
 Tyylilaji: blues rock, hard rock
 Kesto: 04.52
 Levy-yhtiö: EMI America
George Thorogood & the Destroyersin muut singlet
| ”Nobody but Me” 1982 | ”Bad to the Bone” 1982 |   |
Bad to the Bone on George Thorogood & The Destroyersin single samannimiseltä albumilta vuodelta 1982. Kappaleelle on tehty musiikkivideo vuotta julkaisua myöhemmin.
Kappale on kuuluisa riffistään. Kappaletta on kuultu monessa televisio-ohjelmissa, mainoksissa ja elokuvissa, kuten Terminator 2 – Tuomion päivä ja Christine – tappaja-auto.
Kitaravire kappaleessa on avoin G eli D-G-D-G-B-D.
Apa (1945)

| CT Apa |
| --- | --- |
 CT Apa

Aluksen vaiheet
Rakentaja:  Ilha das Cobras, Rio de Janeiro
Kölinlasku:  28. joulukuuta 1940
Laskettu vesille:  30. toukokuuta 1945
Palveluskäyttöön:  joulukuu 1951
Poistui palveluskäytöstä:  1964
Tekniset tiedot
Uppouma:  1 361 t (standardi) 1 829 t (kuormattu)
Pituus:  98,45 m (kokonaispituus)
Leveys:  10,67 m
Syväys:  2,59 m
Koneteho:  34 000 shp
Nopeus:  35,5 solmua
Miehistöä:  150
Aseistus
Aseistus:  4 × DP 5″ -tykkiä 2 × 40 mm ilmatorjuntatykkiä 4 × 20 mm ilmatorjuntatykkiä 6 × 21″ torpedoputkea
Apa (viirinumero D13) oli Brasilian laivaston Acre-luokan hävittäjä.
Valmistus

Alus tilattiin Rio de Janeirosta Ilha das Cobrasilta, missä köli laskettiin 28. joulukuuta 1940. Alus laskettiin vesille 30. joulukuuta 1945 ja otettiin palvelukseen joulukuussa 1951.
Palvelus

Alusta ei todennäköisesti modernisoitu sisaraluksistaan poiketen, vaan se poistettiin palveluksesta vuonna 1964.
Filippiinienhaukkapöllö

| Filippiinienhaukkapöllö |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pöllölinnut Strigiformes
Heimo::  Pöllöt Strigidae
Suku::  Haukkapöllöt Ninox
Laji::  philippensis
Kaksiosainen nimi
 Ninox philippensis  Bonaparte, 1855 
Katso myös
   Filippiinienhaukkapöllö Wikispeciesissä   Filippiinienhaukkapöllö Commonsissa 
Infobox OKNimi-testi OKIUCN-testi OK: 
Filippiinienhaukkapöllö (Ninox philippensis) on pöllöihin kuuluva lintu.
Se on kotoperäinen Filippiineillä.
Kuvaus

Filippiinienhaukkapöllö on korvaton laji. Koiraat ja naaraat ovat hyvin samannäköisiä. Alalajit eroavat toisistaan kooltaan ja vatsapuolen kuvioiltaan. Suurimpia ovat N. p. reyi and N. p. spilonota ja pienimpiä N. p. philippensis, N. p. spilocephala ja N. p. mindorensis. N. p. reyi, N. p. spilonota ja N. p. mindorensis ovat vatsapuoleltaan ruudullisia. Muiden alalajien kuvio on raidallinen.
N. p. philippensis -alalajilla on valkoinen läiskä, jossa silmät, nokka ja valkoiset viikset muodostavat päähän x:n muotoisen kuvion. Kaikkien alalajien selkäpuoli on ruskea, ja siipiä peittävät valkoiset soikea täplät. Pyrstö on tummanruskea, ja siinä on kapeita valkeita raitoja. Pää on sivuilta ruskea, leuka on valkeahko, mutta muuten on alapuoli vaalea, ja siinä on ruskeita raitoja, jotka vatsassa ovat näkyvämpiä. Pyrstö on alapuolelta valkea. Ruudullisilla lajeilla on tätä kuviota alapuolella, päässä, selän yläosassa ja siivissä. Jalat ovat puolittain höyhenpeitteiset. Nokka on oliivinvihreä, jalat vaaleankeltaiset.
Linnun koko on pyrstö mukaan lukien 21–26,5 cm, ja sen siipien väli on 16,5–20,5 cm.
Systematiikka ja taksonomia

Sen alalajeja tunnetaan kahdeksan:
Ninox philippensis centralis (Bohol, Boracay, Carabao, Guimaras, Negros, Panay, Semirara ja Siquijor)
Ninox philippensis mindorensis (Mindoro)
Ninox philippensis philippensis (Biliran, Buad, Catanduanes, Leyte, Luzon, Marinduque, Polillo ja Samar)
Ninox philippensis proxima (Masbate)
Ninox philippensis reyi (Bongao, Jolo, Sanga Sanga, Siasi, Sibutu ja Tawi-Tawi)
Ninox philippensis spilocephala (Basilan, Dinagat, Mindanao ja Siargao)
Ninox philippensis spilonota (Camiguin, Cebu, Sibuyan ja Tablas)
Ninox philippensis ticaoensis (Ticao)
Paikallisesti lintu tunnetaan muiden suurten pöllöjen tavoin nimellä kuwago.
Ekologia

Filippiinienhaukkapöllöä tavataan metsäalueilla 1 800 metrin korkeuteen, joskin ne oleskelevat enimmäkseen alle 1000 metrin korkeudessa. Sen luontaisia elinympäristöjä ovat subtrooppiset ja trooppiset kosteat alavat vuoristometsät. Tämä laji parittelee helmikuussa. Pesän se tekee onttoon puuhun.
Aiheesta muualla

Kuva ADW (Arkistoitu – Internet Archive)
Kuva Flickr
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Philippine Hawk-Owl
Käännös suomeksi
Baddie Winkle

Baddie Winkle (vasemmalla)
Baddie Winkle (oikealta nimeltään Helen Ruth Van Winkle, s. 1928) on yhdysvaltalainen internetpersoona. Tammikuussa 2021 hänellä oli 3,6 miljoonaa seuraajaa Instagramissa. Hän otti käyttöönsä alustalla tunnuslauseen ”Vienyt miehiänne vuodesta 1928 asti”.
Baddie Winkle varttui maatilalla itäisessä Kentuckyssa. Muutettuaan Daytoniin Ohioon hän tapasi aviomiehensä. Hän on lisäksi asunut muun muassa Floridassa ja Tennesseessä. Baddie Winkle tutustui Instagramiin lapsenlapsenlapsensa kautta. Lapsenlapsenlapsi julkaisi hänestä lyhyissä farkuissa ja solmuvärjätyssä paidassa otetun kuvan Instagramissa. Baddie Winkle sai pian kuulla kuvastaan tulleen todella suositun. Hän kertoi masentuneensa pitkäksi aikaa miehensä ja poikansa kuolemien jälkeen, mutta saaneensa lohtua Instagramista, jossa oli ottanut käyttöön nimen Baddie Winkle. Baddie Winklen suosio kasvoi nopeasti, ja pian esimerkiksi Miley Cyrus julkaisi kuvan itsestään esiintymässä siten, että hänen päänsä oli kuvassa korvattu Baddie Winklen päällä. Seuraajien joukkoon liittyi muitakin kuuluisia henkilöitä, kuten Rihanna. Baddie Winkle on itsekin tanssinut julkaisuissaan.
Baddie Winkle sai Instagramissa mainetta psykedeeliseksi luonnehditusta hip hop -kulttuurista, teini-ikäisiltä vaikutteita ammentaneesta tyylistään sekä huolettomasta asenteestaan. Hän alkoi saada myös valtavirtaista julkisuutta ja tuli kutsutuksi MTV Video Music Awards -tapahtumaan punaiselle matolle Los Angelesiin syyskuussa 2015. Baddie Winkle pääsi esiintymään muun muassa Nicole Richien ohjelmaan. Huhtikuussa 2016 hänelle myönnettiin Shorty-palkinto ”vuoden Instagram-käyttäjänä”. Vuonna 2016 Time-lehti valitsi hänet yhdeksi kolmestakymmenestä vaikutusvaltaisimmasta nettipersoonasta. Lisäksi Baddie Winkle oli 17. sijalla Business Insiderin ”Social 50” -listauksessa parhaista netissä seurattavista sisällöntuottajista.
Baddie Winkle on kutsuttu eri tuotemerkkien mainoskampanjoihin, joissa hän on tehnyt yhteistyötä muiden muassa Alex Rodriguezin, Billy Porterin ja 2 Chainzin kanssa.
Aiheesta muualla

Baddie Winkle Internet Movie Databasessa. (englanniksi)
Annie Oakley

Annie Oakley Buffalo Billin Lännen show’n mainosjulisteessa.
Annie Oakley (oik. Phoebe Ann Mosey, 13. elokuuta 1860 – 3. marraskuuta 1926) oli yhdysvaltalainen tarkka-ampuja, joka myös toimi eräänlaisena ”show-ampujana” muun muassa Buffalo Billin Villin lännen sirkuksessa. Jotkut tuntevat Oakleyn nimellä Annie mestariampuja hänestä tehdyn musikaalin mukaisesti.
Elämä

Oakley, alkuperäiseltä nimeltään Phoebe Ann Mosey, syntyi North Starin kylässä Darken piirikunnassa, Ohiossa 13. elokuuta vuonna 1860. Hänen vanhempansa Susan ja Jacob Mosey olivat alkujaan kotoisin Pennsylvaniasta. Annie oli viides perheen seitsemästä lapsesta. Hänen isänsä kuoli kuusi vuotta myöhemmin keuhkokuumeeseen. Susan-äiti meni uudelleen naimisiin ja sai lapsen uuden miehensä kanssa. Hän jäi kuitenkin uudelleen leskeksi ja joutui lähettämään lapsensa kotoaan. Oakley joutui työskentelemään paikalliselle köyhälle farmille, jossa häntä pahoinpideltiin ja hyväksikäytettiin sekä fyysisesti että henkisesti. Hänen palatessaan kotiin oli äiti mennyt jo kolmannen kerran naimisiin.
Koska perhe oli köyhä, ei Oakley voinut käydä säännöllisesti koulussa. Hän ei nuoruusvuosinaan edes osannut kirjoittaa omaa sukunimeään. Hän myös aloitti metsästyksen 9-vuotiaana voidakseen hankkia syötävää äidilleen ja sisaruksilleen. Suurimman osan metsästämästään riistasta Oakley kuitenkin myi paikallisille. Hän alkoi myös saada nimeä tarkka-ampujana. 21-vuotiaana hän voitti ampumakilpailussa kuulun ampujan Francis ”Frank” E. Butlerin. He menivät naimisiin vuotta myöhemmin vuonna 1882 ja muuttivat Cincinnatiin.
Aluksi Oakley, joka otti taiteilijanimensä kotikaupunkinsa Cincinnatin Oakley-nimisestä naapurustosta, toimi miehensä apulaisena tämän omassa show’ssa. Pian Butler kuitenkin tajusi vaimonsa olevan heistä kahdesta lahjakkaampi. Butler ryhtyi vuorostaan Oakleyn avustajaksi ja manageriksi. He liittyivät vuonna 1885 Buffalo Bill Codyn Villin lännen show’hun, jossa Annie sai lempinimen ”Little Sure Shot” kanssaesiintyjältään Istuvalta Härältä.
Buffalo Billin kanssa Oakley kiersi myös Eurooppaa ja esiintyi muun muassa kuningatar Viktorialle ja muille hallitsijoille. Oakleyn sanottiin olleen niin taitava, että hän kykeni ampumaan tuhkat myöhemmän Saksan keisarin Vilhelm II:n suussaan pitämästä sikarista. Vuonna 1901 hän loukkaantui pahasti rautatieonnettomuudessa ja jätti saamiensa vammojen takia Buffalo Billin show’n. Seuraavat vuodet hän esiintyi hänelle varta vasten kirjoitetussa näytelmässä The Western Girl.
Annie Oakley kuoli 3. marraskuuta vuonna 1926. Hänen kuolinsyykseen on pitkään arveltu B12-vitamiinin puutoksesta aiheutunutta anemiaa, mutta myöhemmin kuolinsyyksi on epäilty myös lyijymyrkytystä pitkäaikaisen altistumisen seurauksena. Hänet haudattiin Greenvilleen, Ohioon. Frank Butler, Annien 74-vuotias aviomies, oli musertunut vaimonsa kuolemasta ja kuoli itsekin vain 18 päivää tämän kuoleman jälkeen.
Annie Oakley fiktiossa

Annie Oakleysta on tehty kaksi Annie Oakley -nimistä elokuvaa ja yksi tv-sarja. Vuoden 1894 versiossa Oakley esitti itseään. Vuoden 1935 versiossa häntä näytteli puolestaan Barbara Stanwyck. TV-sarjassa Annie Oakley (1954–1956) häntä esitti Gail Davis.
Musikaali Annie Get Your Gun perustuu löyhästi Oakleyn elämään. Suomessa se on nähty nimillä Annie Mestariampuja ja Annie Mästerskytten.
Annie Oakley esiintyi Don Rosan käsikirjoittamassa ja piirtämässä Roope Ankka -seikkailussa Hämäyksen hurrikaani.
Anni Mestariampuja esiintyy Mauri Kunnaksen lastenkirjassa Puhveli-Billin lännensirkus.
Aiheesta muualla

Wikimedia Commonsissa on kuvia tai muita tiedostoja aiheesta .
Women in History: Annie Oakley (Arkistoitu – Internet Archive)
Oakley Trapshooting Hall of Famessa
Annie Oakley vuonna 1922
Antoine de Lévis-Mirepoix

Lévis-Mirepoix vuonna 1953.
Antoine Pierre Marie François Joseph de Lévis-Mirepoix (1. elokuuta 1884 Léran Ariège – 16. heinäkuuta 1981 Lavelanet Ariège) oli ranskalainen romaanikirjailija, historioitsija ja esseisti. Hän oli Ranskan akatemian jäsen. Hän oli titteleiltään San Fernando Luisin herttua ja Espanjan grande sekä Lèvis-Mirepoix’n paroni.
Tausta

Lévis-Mirepoix syntyi aristokraattiseen perheeseen, sillä hänen perheensä kuului Espanjan grandeina Espanjan korkeimpaan mahdolliseen aristokratiaan. Perusopetuksen hän sai luostarikoulussa, ja sittemmin hän kävi lukion Toulousessa. Jo varhain Lévis-Mirepoix osoitti voimakasta taipumusta kirjoittamiseen. Hän suorittikin alemman loppututkinnon kirjallisuustieteissä.
Lévis-Mirepoix peri edesmenneeltä isältään vuonna 1915 tämän arvonimet, ja näin hänestä tuli viides San Fernando Luisin herttua ja Espanjan grande sekä neljäs Lévis-Mirepoix’n paroni. Herttuan ja Espanjan granden tittelit vahvistettiin hänen osaltaan kuninkaallisella asetuksella 25. kesäkuuta 1916. Ranskan tasavallan presidentin antamalla asetuksella 24. elokuuta 1961 kenraali Charles de Gaulle antoi oikeuden tämän espanjalaisen herttuallisen tittelin käyttöön.
Heti sen jälkeen hän otti virallisesti käyttöön tittelin Lévis-Mirepoix’n herttua, joskin hän oli käyttänyt tätä titteliä kirjallisissa toimissaan jo huomattavasti aiemmin. Tämä titteli oli tavallaan eräänlainen lisänimike tai jopa nimimerkki, sillä Ranskassa on sallittua, että herttua A kantaa herttua B:n titteliä, joka on nimenä hohdokkaampi ja liittyisi muuten paroni B:n arvoon.
Tuotanto

Lévis-Mirepoix’n tuotanto keskittyi historiaan ja erityisesti Ranskan kuninkaiden elämäkertoihin.
Hänet nimitettiin Ranskan akatemian jäseneksi vuonna 1953, ja hänellä on tuoli 16, jolla hän seurasi kirjailija Charles Maurras’ta ja edelsi runoilija Léopold Sédar Senghoria.
Tuotanto > Teoksia

1912 Le Papillon noir
1920 Le nouvel apôtre
1922 Latouche Tréville à Naples
1922 Le seigneur inconnu (Plon)
1924 Montségur (Albin Michel)
1931 François 1er (Le Livre contemporain)
1934 Vieilles races et temps nouveaux (Maurice d’Hartoy)
1934 Les campagnes ardentes, récit de guerre (Plon)
1935 Le cœur secret de Saint-Simon (Plon)
1936 Le siècle de Philippe Le Bel (Éditions de Paris)
1937 La Politesse, son rôle et ses usages (Hachette)
1943 Sainte Jeanne de France, fille de Louis XI (Flammarion)
1947 Les guerres de religion  Fayard)
1947 La France de la Renaissance (Grand prix Gobert)
1947 Les trois femmes de Philippe Auguste (Éditions de Paris)
1955 La Tragédie des Templiers (La Bonne Presse)
1955 Aventures d’une famille française (La Palatine)
1961 Ferdinande, kolminäytöksinen näytelmä
1962 Grandeur et misère de l’individualisme français (Librairie académique Perrin)
1964 Que signifie “Le Parti des Ducs” à l’Académie (Wesmael-Charlier)
1965 Le roi n’est mort qu’une fois (Librairie académique Perrin)
1965 Le Ravisseur, kolminäytöksinen näytelmä
1969 L’attentat d’Anagni (Gallimard)
1971 Henri IV  (Librairie académique Perrin)
1973 La Guerre de Cent ans (Albin Michel)
1973 Philippe Le Bel (Librairie académique Perrin)
Arao

| Arao (荒尾市) |
| --- | --- |
 Iwamoton ”silmälasisilta”
 lippu:  Symboli
 Araon sijainti Kumamoton prefektuurissa
 Arao
 Koordinaatit: 32°59′12″N, 130°25′59″E 
Valtio:  Japani
Alue:  Kyūshū
Prefektuuri:  Kumamoton prefektuuri
Pinta-ala:  
 – Kokonaispinta-ala:  57,37 km²
Väkiluku (08/2019):  52 315
 – Väestötiheys:  911,9 as./km²
Symbolit:  
 – Puu:  Bonsai-mänty
 – Kukka:  Nashin kukka
 – Kala:  Upogebia major
 – Lintu:  Mustajalkatylli
 
 https://www.city.arao.lg.jp/ 
Infobox OKVirheellinen NIMI-arvo: 
Arao (jap. 荒尾市, Arao-shi) on Japanin kaupunki Kyūshūn saarella Kumamoton prefektuurissa. Se sijaitsee prefektuurin luoteisosassa Ariakenmeren rannalla ja rajautuu pohjoisessa Fukuokan prefektuurin Ōmutan kaupunkiin, jonka kanssa se muodostaa yhtenäisen kaupunkialueen. Araossa on 52 315 asukasta (elokuussa 2019) ja sen pinta-ala on 57,37 neliökilometriä.
Arao alkoi kehittyä voimakkaasti kaivoskaupunkina sen jälkeen, kun Miiken hiilikaivoksen Mandan kaivos avattiin sinne vuonna 1897. Toisen maailmansodan aikana ja sodan jälkeen sinne sijoittui myös muun muassa kemianteollisuutta. Silloiselle Araon maaseutukaupungille myönnettiin kaupunkioikeudet vuonna 1942, kun siihen liitettiin neljä muuta kuntaa. Myöhemmin kaupungin hiilikaivokset on suljettu. Miiken kaivos lisättiin vuonna 2015 Unescon maailmanperintöluetteloon osana kohdetta ”Meiji-kauden Japanin teollisen vallankumouksen sijaintipaikat: rauta ja teräs, laivanrakennus ja kivihiili”. Kaupungin muita elinkeinoja ovat vanhastaan olleet omenapäärynöiden (nashi) ja mikan-mandariinien viljely. Kaupungissa toimii myös Greenland-huvipuisto.
Araota palvelee JR Kyūshūn Kagoshima-päälinja.
Aiheesta muualla

Kuvia tai muita tiedostoja aiheesta Arao Wikimedia Commonsissa
Kaupungin internetsivut (japaniksi)
Apache Software Foundation

| Apache Software Foundation |
| --- | --- |

Perustettu:  kesäkuu 1999
Tyyppi:  501(c)(3)
Toimiala:  avoimen lähdekoodin ohjelmistot
Päämaja:   Maryland, Yhdysvallat
Aiheesta muualla
Sivusto
Infobox OKNimi-testi OK: 
Apache Software Foundation (ASF) on yhdysvaltalainen voittoa tavoittelematon järjestö, jonka tehtäväksi on määritelty ohjelmistojen jakaminen yhteiseksi hyväksi. ASF perustettiin kesäkuussa 1999 Yhdysvaltojen Delawaressa.
ASF:llä on Yhdysvaltain lainsäädännön mukainen yleishyödyllisen organisaation status eli niin sanottu 501(c)(3) -luokitus.
ASF antaa juridista, organisatorista ja taloudellista tukea yli 140 erilaiselle avoimen lähdekoodin projektille. Ohjelmistot jaetaan avoimen lähdekoodin Apache License-ehtojen mukaisesti.
ASF:n toiminta perustuu yksilöiden vapaaehtoistoimintaan ja yhteistyöhön. ASF:n jäsenet valitsevat yritykselle 9 hengen johtajiston, jonka tehtävänä on huolehtia organisaation hallinnosta. Projektit johdetaan omien hallintoelinten avulla ja näihin jäsenet valitaan projekteissa osoitettujen ansioiden perusteella.
ASF on luonteeltaan meritokratia, mikä tarkoittaa, että päästäkseen ASF:n jäseneksi yksittäisen henkilön on ensin toimittava aktiivisesti yhdessä tai useammassa ASF:n yhteistyöprojektissa. ASF:n jäsenet nimeävät uudet jäsenkandidaatit, joista uudet jäsenet valitaan äänestämällä.
ASF on kertonut vuoden 2019 talousraportissa järjestön ohjelmiston arvoksi yli 20 miljardia yhdysvaltain dollaria COCOMO 2 -mallin mukaan.
Projektit

Apache Ant
Apache Cocoon
Apache Felix
Apache HTTP Server
Apache Hadoop
Apache Maven
Apache Spark
Apache Tomcat
Apache Wave
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (englanniksi)
Francis Monkman

Francis Monkman (9. kesäkuuta 1949 Hampstead – 11. t. 12. toukokuuta 2023) oli brittiläinen elokuvasäveltäjä, kitaristi ja kosketinsoittaja. Hän oli kahden 1970-luvun progressiivista rockia edustavan yhtyeen Curved Airin ja Skyn perustajajäsen. Kun Curved Air perustettiin 1969, hän keskeytti musiikkiopinnot Royal Academy of Musicissa. Klassisesta musiikista, rockista ja kansanmusiikista vaikutteita saaneen yhtyeen tunnetuin kappale on “Back Street Luv”. Näkemyserojen vuoksi Monkman erosi yhtyeestä sen kolmannen studioalbumin Phantasmagorian (1972) jälkeen. Sekalaisten esiintymisten jälkeen hän perusti Skyn 1978 klassisen kitaristin John Williamsin kanssa, ja mukaan tulivat Kevin Peek (kitara), Tristan Fry (rummut) ja Herbie Flowers (bassokitara). Erottuaan Skysta 1981 Monkman sävelsi elokuvamusiikkia.
Monkman oli ollut naimisissa Uiko Chidan kanssa, ja heillä oli tytär Maya, joka kuoli auto-onnettomuudessa.
BMW 1-sarja (F52)

| BMW F52 |
| --- | --- |

Valmistustiedot
Valmistusmaa:   Kiina
Valmistaja:  BMW
Valmistusvuodet:  2017–
Korimalli:  4-ovinen sedan
Luokka:  C-segmentti
Teknisesti samankaltaisia:  BMW F39 BMW F40 BMW F44 BMW F45 BMW F46 BMW F48 Mini Clubman (F54) Mini Countryman (F60)
Tekniset tiedot
Pohjalevy:  BMW UKL2
Moottori:  R3 R4
Iskutilavuus:  1,5–2,0 l
Polttoaine:  bensiini
Vetotapa:  etuveto
Vaihteisto:  6-vaihteinen automaatti 8-vaihteinen automaatti 7-vaihteinen kaksoiskytkin
BMW F52 on BMW:n vuodesta 2017 lähtien Kiinan markkinoille valmistama keskiluokan neliovinen sedan. Hatchback-korisesta 1-sarjalaisesta (F20) poiketen se on etuvetoinen ja perustuu samalle pohjalevylle kuin esimerkiksi BMW 2-sarjan Active Tourer. Malli esiteltiin Kantonin autonäyttelyssä marraskuussa 2016.
Moottorivaihtoehdot ovat kolmesylinterinen 1,5-litrainen 118i (136 hv) sekä nelisylinteriset 2,0-litraiset 120i (192 hv) ja 125i (231 hv).
Aiheesta muualla

Kuvia tai muita tiedostoja aiheesta BMW 1-sarja (F52) Wikimedia Commonsissa